**VZDELáVACí PROGRAM - MAĎARSKÝ jazyk a literatúra PRE ŽIAKOV S ĽAHKÝM STUPŇOM MENTÁLNEHO POSTIHNUTIA**

**Vypracovala: Mgr. Ildikó Ádám**

**Pre 6. ročník - schválené MZ, dňa: 27.8.2018**

**Vzdelávací program vypracoval Štátny pedagogický ústav.**

**Schválilo Ministerstvo školstva, vedy, výskumu a športu Slovenskej republiky dňa 5. 5. 2016, pod číslom 2016-14674/20270:9-10F0 s platnosťou od 1. 9. 2016.**

**https://www.minedu.sk/metodicky-pokyn-c-192015-na-hodnotenie-a-klasifikaciu-prospechu-a-spravania-ziakov-s-mentalnym-postihnutim-%E2%80%93-primarne-vzdelavanie/**

**http://www.statpedu.sk/files/sk/deti-ziaci-so-svvp/deti-ziaci-so-zdravotnym-znevyhodnenim-vseobecnym-intelektovym-nadanim/vzdelavacie-programy/vzdelavacie-programy-ziakov-so-zdravotnym-znevyhodnenim-vseobecnym-intelektovym-nadanim/aplikacia\_vppre\_zz\_vin\_2016.pdf**

**UČEBNÉ OSNOVY - MAĎARSKÝ JAZYK A  LITERATÚRA - 6. ročník ZŠ pre žiakov s ľahkým stupňom mentálneho postihnutia**

# CHARAKTERISTIKA PREDMETU

Vyučovanie maďarského jazyka a literatúry pre žiakov s ľahkým stupňom mentálneho postihnutia je základom celej výchovy a vzdelávania. Zvládnutie výchovno-vzdelávacích úloh maďarského jazyka a literatúry je predpokladom na splnenie úloh ostatných vyučovacích predmetov. Učebný predmet maďarský jazyk a literatúra má komplexný charakter, pretože zahŕňa jazykovú oblasť (jazykovú a slohovú zložku, písanie) a literárnu oblasť (čítanie a literárnu výchovu). Cieľom vyučovania maďarského jazyka a literatúry je naučiť žiakov jednoducho a zrozumiteľne sa vyjadrovať ústnou a písomnou formou spisovného jazyka, utvoriť u všetkých žiakov návyk správneho hlasného čítania, naučiť ich rozumieť prečítanému textu a zo žiakov vychovať čitateľov a poslucháčov s kladným vzťahom k literatúre.

**CIELE PREDMETU**

* Dať žiakom základné poznatky o zvukovej, významovej a tvarovej rovine jazyka,
* oboznámiť žiakov s niektorými jednoducho formulovanými základnými pravidlami pravopisu,
* naučiť sa maďarskú abecedu a uvedomovať si význam jej praktickej využiteľnosti,
* poznávať slovesá v prítomnom, minulom a budúcom čase (v oznamovacom spôsobe),
* poznávať podstatné mená, prídavné mená,
* cvičiť sa v štylizácii (napr. dopĺňať vety, vyberať vhodné slová a pod.),
* cvičiť sa v tvorení jednoduchých ústnych prejavov,
* čítať plynule, správne s dôrazom na porozumenie primerane náročných umeleckých a náučných textov s prirodzenou intonáciou, správnym slovným a vetným prízvukom, – oboznámiť žiakov s ďalšími literárnymi druhmi,
* rozširovať slovnú zásobu žiakov,
* vytvárať u žiakov kladný vzťah k literatúre.

**Ročník: šiesty**

**Počet vyučovacích hodín v školskom roku: 4 hodín týždenne - 132 hodín ročne**

|  |  |  |  |  |
| --- | --- | --- | --- | --- |
| Počet hodín | Vzdelávacia oblasť | Téma | Proces | Obsah |
| 50 | Jazyk a komunikácia | **Jazyková komunikácia** | * V rámci jazykového vyučovania opakujeme, precvičujeme a aktivizujemevedomosti, zručnosti z predchádzajúcich ročníkov. * Osvojeným gramatickým učivom sa zameriava na prehĺbenie pravopisných zručností žiakov. * Písanie je organicky spojené s jazykovým vyučovaním, preto obsah písania začleníme do vyučovacích hodín jazyka. | * **Osvojenie si maďarskej abecedy. vedieť vymenovať samohlásky a spoluhlásky.** * **Zoradenie slov podľa abecedného poriadku – nácvik.** * **Vyhľadávanie slov v abecedných zoznamoch (napr. v slovníkoch, v detských lexikónoch).** * **Rozdeľovanie viacslabičných slov na základe slabičného princípu.** * **Osvojenie zručnosti správneho písania hlásky „j“ (j-ly).** * **Nácvik poznávania slovotvorného základu a prípon v známych slovách.** * **Poznávanie slovies v prítomnom, minulom a budúcom čase (v oznamovacom spôsobe).** * **Poznávanie osobných zámen v súvislosti s časovaním slovies.** * **Nácvik pravopisu slovies s rôznymi príponami a pravopis slovies v minulom čase.** * **Nácvik poznávania podstatných mien.** * **Rozdelenie podstatných mien na všeobecné a vlastné podstatné mená.** * **Nácvik pravopisu vlastných mien osôb a známych zemepisných názvov.** * **Poznávanie gramatických členov, ich správne používanie.** * Nácvik poznávania prídavných mien. |
| Prierezová téma naplnená v rámci tematického celku  Osobný a sociálny rozvoj | | | * porozumieť sebe a iným * uvedomiť si postavenie členov rodiny v rámci socializácie | |
| Prierezová téma naplnená v rámci tematického celku  Ochrana života a zdravia | | | * zvážiť dôležitosť vyjadrovania sa k ostatným osobám (správanie sa a komunikácia k učiteľom, rovesníkom, úcta k starým ľuďom) * osvojiť si základné činnosti súvisiace s pohybom a pobytom v prírode | |
| Prierezová téma naplnená v rámci tematického celku  Regionálna výchova a ľudová kultúra | | | * pochopiť správny význam ľudovej kultúry, zvykov a tradícii * vytvoriť pozitívny vzťah k svojmu regiónu a krajine | |

|  |  |  |  |  |
| --- | --- | --- | --- | --- |
| Počet hodín | Vzdelávacia oblasť | Téma | Proces | Obsah |
| 32 | Jazyk a komunikácia | Komunikácia a sloh | * V rámci tejto oblasti sa žiaci cvičia v pozorovaní, pozorované predmety a javy pomenúvajú a jednoducho sa o nich vyjadrujú ústne aj písomne. * Výcvik v súvislých prejavoch pozostáva z nasledujúcich zložiek: odpovede na otázky, reprodukcia, rozprávanie, opis a formy spoločenského styku. * Nácvik rozprávania podľa osnovy prebieha tak, že najprv ju zostaví celý kolektív s pomocou učiteľa. * Pri rozprávaní sa sústreďujú na podstatné dejové udalosti a dodržiavajú časovú postupnosť rozprávkových dejov. | * **Pomenovávanie pozorovaných predmetov, javov aj vlastnej činnosti a vyjadrovanie sa o nich.** * **Písomné obmieňanie slov vo vete, doplňovanie a rozvíjanie viet vhodnými výrazmi.** * **Tvorenie písomných odpovedí na jednoduché otázky.** * **Nácvik reprodukovania krátkych textov so synonymickými obmenami slov a viet.** * **Nácvik rozprávania podľa obrázkov alebo série obrázkov.** * **Rozprávanie vlastných zážitkov podľa osnovy (s pomocou učiteľa).** * **Nácvik ústneho prejavu – opis triedy, miestnosti, osoby, obrázka (s dejovými prvkami), práce v domácnosti.** * **Vyžiadanie a podávanie stručných informácií v modelových situáciách (oslovenie známej i neznámej osoby, pozdravy, predstavenie sa, ospravedlnenie sa, odovzdávanie krátkych odkazov).** * **Napísanie jednoduchého blahoželania na pohľadnicu.** * Písanie oznámenia, prosby, poďakovania, ospravedlnenia formou e-mailu alebo sms. |
| Prierezová téma naplnená v rámci tematického celku  Environmentálna výchova | | | * rozpoznať hlavné charakteristiky rôznych druhov životného prostredia * poznať a triediť konkrétne možnosti smerujúce k ochrane a zlepšeniu svojho životného prostredia * rozpoznať hlavné zmeny vo svojom okolí na základe pozorovania prírody | |
| Prierezová téma naplnená v rámci tematického celku  Ochrana života a zdravia | | | * osvojiť si základné činnosti súvisiace s pohybom a pobytom v prírode * osvojiť si praktické zručnosti v sebaochrane | |

|  |  |  |  |  |
| --- | --- | --- | --- | --- |
| Počet hodín | Vzdelávacia oblasť | Téma | Proces | Obsah |
| 50 | Jazyk a komunikácia | Čítanie a literatúra | * Osvojovanie literárnych textov prebieha hlasným čítaním, počúvaním zvukových nahrávok, sledovaním vhodného televízneho alebo videoprogramu pre deti. * Pri práci s textom sa učia vnímať, prežívať a chápať ilustrácie v čítanke, v literatúre a časopisoch pre deti. * Príležitostne sa odporúča návšteva divadelného alebo a filmového predstavenia. * Žiakov vedieme k tomu, aby o videnom programe vedeli rozprávať, resp. vyjadriť svoje zážitky. * Pri čítaní ľudových i autorských rozprávok si žiaci rozvíjajú fantáziu a formujú si vzťah k pravde a dobru. * Čítaním vybraných povestí poznávajú dejiny svojho národa a formuje sa ich národné povedomie. * Prostredníctvom náučnej literatúry si žiaci rozširujú poznatky o prírode a spoločnosti. | **Technika čítania**   * **Rozvíjanie čítania viet s prirodzenou intonáciou, správnym slovným a vetným prízvukom.** * **Nácvik čítania viet s pochopením ich obsahu.** * **Upevňovanie zručnosti čítať plynule, správne a s porozumením primerane náročné umelecké aj náučné texty a orientovať sa v nich.** * **Rozširovanie slovnej zásoby žiakov a jej využívanie pri reprodukcii prečítaných textov podľa jednoduchej osnovy primeranej ich schopnostiam.**   **Literárna výchova**   * **Osvojovanie literárnych textov hlasným čítaním, počúvaním.** * **Spájanie obsahu prečítaného textu s ilustráciou.** * **Nácvik orientácie v deji rozprávok, poviedok, povestí a členenie ich deja na časti.** * **Pri rozprávaní spájanie jednotlivých častí do celkového deja.** * **Poznávanie hlavnej myšlienky krátkeho jednoduchého textu.** * **Poznávanie, rozlišovanie ľudovej a umelej rozprávky, balady, povesti (bez ich definovania).** |
| **Prierezová téma naplnená v rámci tematického celku**  **Mediálna výchova**  Dopravná výchova | | | * **Uvedomiť negatívne mediálne vplyvy na svoju osobnosť a snažiť sa ich zodpovedným prístupom eliminovať** * **Utvrdzovať nadobudnúť vedomosti formou IKT** * **Osvojiť pravidlá k bezpečnosti v cestnej premávke** * **Osvojiť si zásady, nadobudnúť spôsobilosť a praktické zručnosti v cestnej premávke k veku primeranej úrovni** | |
| **Implementácia finančnej gramotnosti do vzdelávania**  1. Finančná zodpovednosť spotrebiteľov | | | * **Určiť rôzne spôsoby komunikácie o finančných záležitostiach** * **Identifikovať zdroje osobných príjmov** | |